钦定古今图书集成/理学汇编/经籍典/第002卷 > 周
## 钦定古今图书集成/理学汇编/经籍典/第002卷 > 周

### 明帝武成元年集诸儒臣元伟萧㧑等于麟趾殿刊校经史

按《周书明帝本纪》，“帝幼而好学，博览群书，善属文，词
彩温丽。及即位，集公卿已下有文学者八十馀人于
麟趾殿刊校经史。又捃采众书，自羲、农已来讫于魏
末，叙为《世谱》，凡五百卷”云。“所著文章十卷。”　按《元伟
传》，“世宗初拜师氏中大夫，受诏麟趾殿刊正经籍。”
按《萧㧑传》：“武成中，世宗令诸文儒于麟趾殿校定经
史，仍撰《世谱》，㧑亦预焉。寻以母老，兼有疾疹，五日番
上，便隔晨昏，请在外著书。有诏许焉。”　按《韦孝宽传》：
“明帝初，参麟趾殿学士，考校图籍。”　按《萧大圜传》：“开
麟趾殿，招集学士，大圜预焉。”　按《宗懔传》：“世宗即位与王褒等在麟趾殿刊定群书，数蒙宴赐。”　按《艺术
姚僧垣传》：“长子察在江南，次子最字士会，年十九，随”
僧垣入关。世宗盛聚学徒，校书于麟趾殿，最亦预为
学士。

### 武帝保定元年有书八千卷

按《周书。武帝本纪》。不载　按《隋书经籍志》。“保定之始。
书止八千。后稍加增。方盈万卷。”

建德六年春正月，平齐，先封书府。九月，诏“诸生《明一
经》以上，并送州郡，以礼发遣。”

按《周书武帝本纪》，“建德六年春正月己亥，擒齐主于
青州。”封书府事不载　按《隋书经籍志》，周武平齐，先
封书府所加，旧本才至五千。

按《北史周武帝本纪》：建德六年“九月壬辰，诏东土诸
州儒生明一经以上，并举送州郡以礼发遣。”